Formula 1 v roku 2023

**Sezóna 2023** bola 74. ročníkom majstrovstiev sveta jazdcov a 66. ročníkom pohára konštruktérov Formuly 1. Šampionát sa odohrával počas rekordných dvadsiatich troch veľkých cien, ktoré sa konajú po celom svete.. Kvôli silným povodniam v regióne bola Veľká cena Emilia Romagna zrušená, čím ich počet klesol na 22. Sezóna začala 5. marca Veľkou cenou Bahrajnu a skončila 26. novembra 2023 Veľkou cenou Abú Zabí. 

Jazdci a tímy súťažili o titul majstra sveta jazdcov a majstra sveta konštruktérov. Max Verstappen, jazdiaci za Red Bull Racing, bol úradujúcim šampiónom jazdcov, zatiaľ čo jeho tím Red Bull Racing bol úradujúcim šampiónom konštruktérov.

Majstrom sveta sa stal Max Verstappen, ktorý oslavoval svoj titul už po víťazstve na Veľkej cene Kataru. Pohár konštruktérov získal tím Red Bull Racing na Veľkej cene Japonska, je to tak druhý pohár konštruktérov po sebe.

## Zloženie tímov

### Zmeny pilotov
Sebastian Vettel oznámil koniec svojej kariéry na konci šampionátu 2022 po 16. sezónach a štyroch tituloch Formuly 1. Jeho miesto v Aston Martin zaujal Fernando Alonso, ktorý opustil Alpine po dvoch sezónach. Jeho náhrada bola pôvodne oznámená ako šampión Formuly 2 z roku 2021 a rezervný jazdec Oscar Piastri. Krátko po oznámení, Piastri vyhlásil, že nepodpísal zmluvu na rok 2023 a že nebude jazdiť za Alpine. Rada pre uznanie zmlúv FIA rozhodla, že nemal žiadne zmluvné záväzky pretekať za Alpine. Pierre Gasly, ktorý mal zmluvu s AlphaTauri, prešiel do Alpine a nahradil Alonsa. Gaslyho v AlphaTauri nahradil holandský pretekár Nyck de Vries, ktorý vyhral šampionát jazdcov Formuly 2 v roku 2019 a aj Formuly E 2020-21.

Daniel Ricciardo opustil McLaren po dvoch sezónach. Hoci mal zmluvu platnú aj na rok 2023, tá bola počas šampionátu v roku 2022 po vzájomnej dohode ukončená. Ricciardovo miesto obsadil Piastri, ktorý bude debutovať vo Formule 1. Nicholas Latifi opustil Williams po troch sezónach strávených v tíme. Jeho miesto získal Logan Sargeant, ktorý bude debutovať vo Formule 1 po ročníku Formuly 2 a zároveň sa stane prvým americkým jazdcom Formuly 1, ktorý bude súťažiť od Alexandra Rossiho v roku 2015 s bývalým tímom Marussia a prvým jazdcom na plný úväzok od Scotta Speeda v roku 2006 s bývalým tímom Toro Rosso. Mick Schumacher opustil Haas po dvoch sezónach. Jeho miesto zaujal Nico Hülkenberg, ktorý naposledy súťažil vo Formule 1 ako pretekár na plný úväzok v roku 2019 s bývalým tímom Renault. 

Po odjazdení desiatich veľkých cien sa vo Veľkej cene Maďarska medzi pretekárov vrátil Daniel Ricciardo, ktorý v tíme AlphaTauri nahradil Nycka de Vriesa. K tejto zmene došlo kvôli nespokojnosti šéfa tímu AlphaTauri, Franza Tosta, s výsledkami, ktoré de Vries v pretekoch dosahoval. Počas Veľkej ceny Holandska došlo ku ďalšej zmene v tíme AlphaTauri. V druhom voľnom tréningu si po zrážke s Oscarom Piastrim Daniel Ricciardo zlomil záprstnú kosť. V kokpite ho nahradil rezervný pilot stajne AlphaTauri Liam Lawson. Lawson naďalej nahrádzal Ricciarda na Veľkej cene Talianska, Singapuru, Japonska a Kataru. Ricciardo sa vrátil až na Veľkú cenu Spojených štátov.

Lance Stroll po havárii v kvalifikácii odstúpil a nezúčastnil sa Veľkej ceny Singapuru.

## Kalendár

### Šprint
* Veľká cena Azerbajdžanu
* Veľká cena Rakúska
* Veľká cena Belgicka
* Veľká cena Kataru
* Veľká cena USA
* Veľká cena São Paula

### Zmeny kalendára
* Veľká cena Kataru sa má vrátiť do kalendára po tom, čo sa naposledy konala v roku 2021. 
* Veľká cena Las Vegas by mala mať svoj debut, pričom preteky sa budú konať v novembri na novej pouličnej trati cez Las Vegas Strip. Posledná veľká cena, ktorá sa konala v Las Vegas, bola v roku 1982 Grand Prix Caesars Palace. Prvýkrát od roku 1982 sa v tej istej sezóne uskutočnia tri preteky v Spojených štátoch.
* Veľká cena Ruska mala zmluvu, aby sa objavila v kalendári na rok 2023. Pôvodne to malo byť zmenené miesto konania z Autodromu v Soči na Igora Drive v Novozhilove, ktoré sa nachádza asi 54 kilometrov od Petrohradu. S veľkou cenou však bola ukončená zmluva v reakcii na ruskú inváziu na Ukrajinu v roku 2022.
* Veľká cena Francúzska nebude uvedená v kalendári na rok 2023, hoci promotéry Veľkej ceny uviedli, že sa budú usilovať o dohodu o rotačných pretekoch zdieľaním jej slotu s ostatnými veľkými cenami. 
* Veľká cena Číny mala byť pôvodne súčasťou kalendára po tom, čo sa naposledy konala v roku 2019 , ale už štvrtý rok po sebe bola zrušená z dôvodu pretrvávajúcich problémov spôsobených pandémiou COVID -19 v krajine.
* Veľká cena Emilia Romagna, ktorá sa mala konať 21. mája ako šieste kolo šampionátu, bola 17. mája zrušená z dôvodu záplav v oblasti.

## Súhrn sezóny
### Predsezónne testy
V dňoch 23. – 25. februára sa konal jeden predsezónny test na medzinárodnom okruhu v Bahrajne v Sakhire.  Jazdec Aston Martin Lance Stroll test vynechal po tom, čo počas tréningu utrpel „menšiu“ cyklistickú nehodu. Nahradil ho záložný jazdec Felipe Drugovich.

## Výsledky a umiestnenie
### Výsledky veľkých cien

### Výsledky Šprintov

### Bodovací systém
Body sa udeľujú desiatke najlepších klasifikovaných jazdcov, jazdcovi, ktorý zajazdí najrýchlejšie kolo počas Veľkej ceny (iba ak bol jeden z desiatich najlepších) a ôsmim najlepším v šprinte. V prípade rovnosti bodov sa používa systém spätného odpočítania, kde je jazdec s najväčším počtom výhier veľkých cien umiestnený vyššie. Ak je počet výhier rovnaký, berie sa do úvahy počet druhých miest atď. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2023
Kategória:Šport v 2023